Més de 25.000 persones han passat pel Castell des de la seua obertura al públic
01/08/2003 9:39:00

# Més de 25.000 persones han passat pel Castell des de la seua obertura al públic

*   01/08/2003 9:39:00
*   [Imprimir](#)
*   Compartir
*    https://www.alaquas.org/documento.asp?id\_do=8697

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8697%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%2025.000%20persones%20han%20passat%20pel%20Castell%20des%20de%20la%20seua%20obertura%20al%20p%C3%BAblic)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8697/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8697/8697_Form_4.jpg)](https://www.alaquas.org/ficheros/documentos/2003/2/8697/8697_Form_10.jpg "<a href='https://www.alaquas.org/ficheros/documentos/2003/2/8697/8697_Form_10.jpg' target=_blank><i class='fa fa-external-link' aria-hidden='true'></i>.Més de 25.000 persones han passat pel Castell des de la seua obertura al públic</a>")

Concerts, exposicions, representacions teatrals, entre altres, són tan sols una mostra de quin ha estat la projecció cultural d'aquest gran edifici

El Castell d'Alaquàs, des de la seua obertura al públic el passat mes de febrer, ha estat visitat per més de 25.000 persones. Aquest monument reinaxentista del S. XVI s'ha convertit en una gran centre cultural en què s'han celebrat concerts de música, actuacions teatrals per a escolars, grans exposicions, entre altres.

En aquesta primera gran temporada, les veïnes i els veïns han pogut gaudir de 15 actuacions musicals, entre les quals han destacat Antonio Vega, Jordi Savall, Mariza, Pedro Guerra o els dos concerts del violí stradivarius que va arribar des de la ciutat italiana de Cremona.

Les diferents sales del Castell també han albergat sis grans exposicions artístiques, entre les quals cal fer menció especial de la mostra avantguardista "Otras naturalezas" i l'obra "Otros lugares" del  reconegut pintor Javier Calvo. Cal assenyalar que des de la seua obertura el Castell també ha estat el lloc en què moltes i molts artistes de la ciutat han exposat les seues obres. Aquest és el cas de l'exposició de serigrafies realitzades per artistes locals sobre el monument i la mostra "Example #22" de Julio Vicente Barberà.

Des de l'Ajuntament d'Alaquàs també es van organitzar visites guiades organitzades per bé que els diferents col·lectius de la ciutat poderen conèixer millor aquest monument. Escolars, joves i majors han pogut contemplar i recòrrer les diferents estàncies d'aquest emblemàtic edifici. Dins d'aquesta iniciativa i amb vora 3.000 visites, les i els escolars dels diferents centres educatius d'Alaquàs han estat el grup de visites més nombrós. En aquest sentit, assenyalar que també les visites individuals són una part important del nombre total. Només el primer cap de setmana que el Castell va estar obert a la ciutadania, més de 5.000 veïnes i veïns van passar per l'edifici.

El Castell d'Alaquàs és en l'actualitat un dels centres culturals més importants de la comarca i de la Comunitat, i punt de referència dins dels circuits culturals.